जॉनी मेरा नाम

जॉनी मेरा नाम हा १९७० मधील हिंदी भाषेतील गुन्हेगारी-अ‍ॅक्शन चित्रपट आहे जो विजय आनंद यांनी दिग्दर्शित केला आहे. या चित्रपटात देव आनंद आणि प्राण हे बालपणात विभक्त झालेल्या भावांच्या भूमिकेत आहेत. हेमा मालिनी, जीवन, प्रेमनाथ, आय.एस. जोहर, इफ्तेखार, पद्मा खन्ना हे इतर महत्त्वाच्या भूमिकांमध्ये आहेत. हा १९७० मधील सर्वाधिक कमाई करणारा बॉलिवूड चित्रपट होता. 

१८ व्या फिल्मफेर पुरस्कारांमध्ये, विजय आनंद यांना या चित्रपटासाठी फिल्मफेर सर्वोत्कृष्ट पटकथा पुरस्कार मिळाला,  तर आय.एस. जोहर यांना त्यांच्या तिहेरी भूमिकांसाठी विनोदी भूमिकेतील सर्वोत्कृष्ट अभिनयाचापुरस्कार मिळाला. हा चित्रपट तमिळमध्ये राजा (१९७२), तेलुगूमध्ये एडुरुलेनी मनीषी (१९७५) आणि कन्नडमध्ये अपूर्व संगम (१९८४) या नावाने पुन्हा बनवण्यात आला होता.

 संगीत 
या गाण्याचे संगीत कल्याणजी-आनंदजी या जोडीने दिले होते आणि गाण्याचे बोल इंदिवर यांनी लिहिले होते.

"पल भर के लिए" हे गाणे द सिम्पसन्सच्या "किस किस, बँग बेंगलोर" (२००६) एपिसोडच्या शेवटी वापरले गेले होते.

इतर माहिती 
२००७ च्या थ्रिलर जॉनी गद्दारमध्ये चित्रपटाचा एक दृश्य दाखवण्यात आला आहे, ज्यामुळे एका पात्राला जॉनी हे खोटे नाव देण्यास भाग पाडले आणि म्हणूनच चित्रपटाचे शीर्षक जॉनी गद्दार देण्यात आले आहे. 

 पुरस्कार 
जिंकले

 फिल्मफेर सर्वोत्कृष्ट विनोदी कलाकार - आय.एस. जोहर
 फिल्मफेर सर्वोत्कृष्ट पटकथा - विजय आनंद
 फिल्मफेर सर्वोत्कृष्ट संपादन - विजय आनंद

नामांकन

 फिल्मफेर सर्वोत्कृष्ट महिला पार्श्वगायिका - लता मंगेशकर "बाबुल प्यारे"

 संदर्भ 

वर्ग:इ.स. १९७० मधील हिंदी चित्रपट
वर्ग:विजय आनंद दिग्दर्शित चित्रपट